pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานประกาศผลและมอบรางวัล “Thailand ICT Excellence Awards 2018”
วันจันทร์ที่ 2 เมษายน 2561
รมว.ดิจิทัลฯ เป็นประธานประกาศผลและมอบรางวัล “Thailand ICT Excellence Awards 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีประกาศผลและมอบรางวัล “Thailand ICT Excellence Awards 2018” ในโครงการ Thailand ICT Management Forum & Thailand ICT Excellence Awards 2018 ปีที่ 10 โดยสมาคมการจัดการธุรกิจแห่งประเทศไทย ร่วมกับศูนย์เทคโนโลยีอิเล็กทรอนิกส์และคอมพิวเตอร์แห่งชาติ เขตอุตสาหกรรมซอฟต์แวร์ประเทศไทย และวิทยาลัยนวัตกรรม มหาวิทยาลัยธรรมศาสตร์ จัดขึ้น เพื่อให้การยกย่องและสนับสนุนองค์กรที่มีความเป็นเลิศด้านการบริหารจัดการเทคโนโลยีสารสนเทศ และส่งเสริมให้สามารถยกระดับมาตรฐานและนําการบริหารจัดการเทคโนโลยีสารสนเทศมาใช้ได้อย่างเป็นระบบยิ่งขึ้น สอดรับกับกรอบนโยบายด้านเทคโนโลยีสารสนเทศและการสื่อสารของกระทรวงดิจิทัลฯ ที่เน้นในเรื่องการพัฒนาทรัพยากรบุคคลที่มีความเชี่ยวชาญด้านการบริหารเทคโนโลยีสารสนเทศ เสริมสร้างบทบาทและความร่วมมือระหว่างหน่วยงานต่างๆ นอกจากนี้การสร้างความร่วมมือทางด้านวิชาการระหว่างหน่วยงานภาครัฐและภาคเอกชน ถือเป็นแนวทางการผลักดันประเทศสู่ยุค “ไทยแลนด์ 4.0” ตามนโยบายของรัฐบาลอย่างเป็นรูปธรรมในอนาคตอันใกล้ เมื่อวันที่ 29 มีนาคม 2561 ณ ห้องคริสตัล ฮอลล์ โรงแรมพลาซ่า แอทธินี รอยัลเมอริเดียน ถนนวิทยุ เขตปทุมวัน กรุงเทพฯ
*******************
รัฐบาลไทย-ข่าวทำเนียบรัฐบาล-นายกรัฐมนตรีเผยการออกคำสั่งตามมาตรา 44 ชะลอการลงโทษ พ.ร.ก.การทำงานของคนต่างด้าว พ.ศ. 2560 เพื่อแก้ไขปัญหาการเสียผลประโยชน์ภายในประเทศ ไม่ใช่ยอมทำตามใคร
วันอังคารที่ 4 กรกฎาคม 2560
นายกรัฐมนตรีเผยการออกคําสั่งตามมาตรา 44 ชะลอการลงโทษ พ.ร.ก.การทํางานของคนต่างด้าว พ.ศ. 2560 เพื่อแก้ไขปัญหาการเสียผลประโยชน์ภายในประเทศ ไม่ใช่ยอมทําตามใคร
นายกรัฐมนตรีเผยการออกคําสั่งตามมาตรา 44 ชะลอการลงโทษ พ.ร.ก.การทํางานของคนต่างด้าว พ.ศ. 2560 เพื่อแก้ไขปัญหาการเสียผลประโยชน์ภายในประเทศ ไม่ใช่ยอมทําตามใคร
วันนี้ (4 กรกฎาคม 2560) เวลา 15.00 น. ณ บริเวณห้องโถง ตึกบัญชาการทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีคณะรักษาความสงบแห่งชาติ (คสช.) เห็นชอบการออกคําสั่งตามมาตรา 44 แห่งรัฐธรรมนูญ (ฉบับชั่วคราว) ชะลอการลงโทษตาม พ.ร.ก.การบริหารจัดการการทํางานของคนต่างด้าว พ.ศ. 2560 ว่า เพื่อแก้ไขปัญหาที่เกิดขึ้น ประเด็นสําคัญคือทําอย่างไรจะไม่ให้เสียผลประโยชน์อย่างอื่นไปด้วย ไม่ว่าจะเป็นเรื่องของธุรกิจภายในประเทศ รวมถึงการขาดแคลนแรงงานในอาชีพบางประเภท แต่ไม่ใช่ยอมทําตามใคร และที่สําคัญต้องดูเรื่องของการค้ามนุษย์ ซึ่งเป็นพันธสัญญาโลก ต่อไปถ้าไม่สามารถแก้ไขปัญหาการค้ามนุษย์ และแรงงานเถื่อนในประเทศได้จะส่งผลต่อความน่าเชื่อถือและความเชื่อมั่น ทําให้ต่างประเทศไม่ซื้อสินค้าของประเทศไทย ผลกระทบที่เกิดขึ้นต้องแก้ไขภายในให้ได้เพื่อตอบสนองโจทก์
นายกรัฐมนตรีกล่าวต่อไปว่า ที่ผ่านมารัฐบาลได้ทํา MOU กับประเทศเพื่อนบ้านเกี่ยวกับแรงงาน คือต้องจดทะเบียนแรงงานให้ถูกต้อง และต้องมาพิสูจน์สัญชาติ โดยส่งเจ้าหน้าที่ของแต่ละประเทศมาพิสูจน์สัญชาติแรงงานในประเทศไทย ทําให้การพิสูจน์สัญชาติที่ผ่านมาสามารถทําได้จํานวนไม่มาก ประเทศเพื่อนบ้านรวมถึงประเทศไทยจึงต้องการจะแก้ไขปัญหาส่วนนี้คือให้มีการจดทะเบียนและพิสูจน์สัญชาติที่ชายแดนให้เรียบร้อย ซึ่งต้องแก้ไขปัญหาภายในประเทศ รวมถึงปัญหาการทําประมงที่ผิดกฎหมาย การประมงที่ขาดการรายงาน และการประมงที่ขาดการควบคุม ทั้งนี้ ทุกคนต้องร่วมมือกันทําให้ถูกต้องตามกฎหมาย เพื่อไม่ให้เกิดผลกระทบขึ้นมาอีก
------------------------------------------------
รัฐบาลไทย-ข่าวทำเนียบรัฐบาล-รองโฆษก รบ.ย้ำ แบนพาราควอต- คลอร์ไพริสฟอส 1 มิ.ย.นี้ แนะเกษตรกร มีไว้ครอบครอง ให้ส่งคืนภายใน 90 วัน
วันเสาร์ที่ 30 พฤษภาคม 2563
รองโฆษก รบ.ย้ํา แบนพาราควอต- คลอร์ไพริสฟอส 1 มิ.ย.นี้ แนะเกษตรกร มีไว้ครอบครอง ให้ส่งคืนภายใน 90 วัน
รองโฆษก รบ.ย้ํา แบนพาราควอต- คลอร์ไพริสฟอส 1 มิ.ย.นี้ แนะเกษตรกร มีไว้ครอบครอง ให้ส่งคืนภายใน 90 วัน
เมื่อวันที่30พ.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่านับตั้งแต่วันที่1มิ.ย.เป็นต้นไปประกาศกระทรวงอุตสาหกรรมเรื่องบัญชีรายชื่อวัตถุอันตรายฉบับที่6พ.ศ.2563จะมีผลบังคับใช้โดยห้ามให้มีการผู้ผลิตนําเข้าส่งออกและมีไว้ครอบครองสารเคมีทางการเกษตรเพื่อกําจัดศัตรูพืช5รายการประกอบด้วย1.คอลร์ไพริฟอส2.คลอร์ไพริสฟอส-เมทิล3.พาราควอต4.พาราควอตไดคลอไรด์และ5.พาราควอตไดคลอไรด์โดยก่อนหน้านี้กรมวิชาการเกษตรได้ประชาสัมพันธ์เพื่อสร้างการรับรู้ต่อกับทุกภาคส่วนแล้วพร้อมกันนี้อธิบดีกรมวิชาการเกษตรยังได้ลงนามในคําสั่งเพื่อดําเนินการตามประกาศกระทรวงอุตสาหกรรมซึ่งผู้มีไว้ในครอบครองเพื่อใช้กําจัดศัตรูพืชในการประกอบการเกษตรกรรมต้องส่งมอบคืนวัตถุอันตรายดังกล่าวแก่ผู้ขายที่ซื้อมาภายใน90หรือไม่เกินวันที่29ส.ค.2563ส่วนผู้ขายต้องรับคืนจากผู้ซื้อแล้วรวบรวมข้อมูลการครอบครองส่งให้เจ้าหน้าที่กรมวิชาการเกษตรภายใน120หรือไม่เกิน28ก.ย.2563
น.ส.ไตรศุลีกล่าวว่ารัฐบาลคํานึงถึงสุขภาพที่ดีของประชาชนซึ่งการห้ามใช้สารเคมีดังกล่าวเนื่องด้วยเป็นสารเคมีความเสี่ยงสูงเป็นอันตรายต่อสุขภาพของประชาชนทั้งทางตรงและทางอ้อมและทั้งเกษตรกรและผู้บริโภคจึงได้ห้ามไม่ให้มีการใช้โดยผ่านความเห็นชอบจากหลายหน่วยงานที่เกี่ยวข้องไม่ว่าจะเป็นกระทรวงเกษตรและสหกรณ์กระทรวงอุตสาหกรรมคณะกรรมการวัตถุอันตรายรวมถึงภาคีเครือข่ายเกษตรกรต่างๆ
"ส่วนสารทดแทนกรมวิชาการเกษตรได้เตรียมสารทดแทนรวมถึงข้อเสนอเกี่ยวกับการกําจัดศัตรูพืชแบบธรรมชาติไว้แล้วเพื่อรองรับผลกระทบที่จะมีต่อเกษตรกรขอให้มั่นใจว่าการห้ามใช้สารเคมีดังกล่าวเป็นผลดีต่อสุขภาพของประชาชนเกิดประโยชน์ต่อทุกภาคส่วน"น.ส.ไตรสุลีกล่าว
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษก ศบค. ยืนยันกระบวนการสอบสวนโรคสามารถตีกรอบพื้นที่ ช่วงเวลาและสถานที่เสี่ยง วอนประชาชนระยองตื่นตัวในการป้องกัน ขออย่าตื่นตระหนก
วันพฤหัสบดีที่ 16 กรกฎาคม 2563
โฆษก ศบค. ยืนยันกระบวนการสอบสวนโรคสามารถตีกรอบพื้นที่ ช่วงเวลาและสถานที่เสี่ยง วอนประชาชนระยองตื่นตัวในการป้องกัน ขออย่าตื่นตระหนก
โฆษก ศบค. ยืนยันกระบวนการสอบสวนโรคสามารถตีกรอบพื้นที่ ช่วงเวลาและสถานที่เสี่ยง วอนประชาชนระยองตื่นตัวในการป้องกัน ขออย่าตื่นตระหนก
วันนี้ (16 ก.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ชี้แจงกรณีกลุ่มผู้ที่ผ่านการตรวจหาเชื้อไวรัสโควิด-19 แล้วยังไม่พบผู้ติดเชื้อ แต่ต้องติดตามสังเกตอาการต่อไปอีก 14 วัน ในสถานที่กักกันต่าง ๆ ผู้ปฏิบัติงานใกล้ชิดคณะอุปทูตอาจต้องกักตัวสังเกตอาการที่สถานเอกอัครราชทูต ส่วนกลุ่มผู้ปฏิบัติงานในโรงแรม ณ จังหวัดระยอง อาจต้องกักตัวในพื้นที่ของสาธารณสุขประจําจังหวัดเพราะเป็นกลุ่มที่มีความเสี่ยงสูง หรืออาจใช้วิธีการกักตัวสังเกตอาการที่บ้าน Home Quarantine สําหรับ ห้างสรรพสินค้าแหลมทอง ห้างสรรพสินค้า Passion ได้ทําความสะอาดฆ่าเชื้อเรียบร้อยแล้ว ประชาชนสามารถกลับไปใช้บริการได้เหมือนเดิม กรณีเด็กหญิงวัย 9 ปี จากคณะอุปทูตประเทศซูดาน กรมวิทยาศาสตร์การแพทย์ยังขอเวลาในการวิเคราะห์ผลทางพันธุกรรมเชื้อไวรัสโควิด-19 ว่าเป็นสายพันธุ์ G หรือไม่ โดยจะรีบนํามารายงานในภายหลัง
โฆษก ศบค. ชี้แจงกรณีโรงเรียนในพื้นที่จังหวัดระยองหลายแห่งปิดการเรียนการสอน รวมถึงโรงแรมและสถานที่ก็ปิดการให้บริการชั่วคราวเพื่อเป็นการเฝ้าระวัง ว่า ประชาชนสามารถระมัดระวังได้แต่ขออย่าตื่นตระหนกเพราะอาจสร้างความเสียหายทางเศรษฐกิจ ทั้งนี้ กรมควบคุมโรคมีกระบวนการสอบสวนโรคที่สามารถตีกรอบพื้นที่เสี่ยง ทั้งช่วงเวลาและสถานที่ บางสถานที่จึงไม่จําเป็นต้องปิดให้บริการ เมื่อวานนี้ นายกรัฐมนตรีลงพื้นที่ตรวจราชการได้รับทราบชุดข้อมูลต่าง ๆ สั่งการผ่านศบค. ให้หน่วยงานที่เกี่ยวข้องชี้แจงรายละเอียดขั้นตอนการปฏิบัติงาน ตามมาตรการ โดยผู้ว่าราชการจังหวัดระยองในฐานะประธานคณะกรรมการโรคติดต่อระดับจังหวัดจะเรียกประชุมเพื่อพิจารณาเกี่ยวกับสถานที่ต่อไป
โฆษก ศบค. ชี้แจงกรณีสายการบินเช่าเหมาลํา Thai Lion Air และสายการบิน Air Asia X เดินทางไปยังประเทศจีน และแวะจอดที่ประเทศไทยตามเส้นทางเพื่ออนุญาตเข้าประเทศจีน พบผู้ป่วยติดเชื้อไวรัสโควิด-19 โฆษก ศบค. ชี้แจงโดยยืนยันว่าทั้งลูกเรือและผู้โดยสารทั้งหมดไม่ได้ลงจากเครื่องบิน ยืนยันไม่มีชาวต่างชาติเข้าไทยจาก 2 เที่ยวบินนี้ ทั้งนี้ โฆษก ศบค. ชี้แจงเพิ่มเติมในส่วนของกลุ่ม Medical and Wellness Tourismว่า ไม่ได้จัดอยู่ในส่วนของการทบทวนมาตรการการอนุญาตเดินทางเข้าประเทศของชาวต่างชาติ ซึ่งยังคงดําเนินการตามปกติ โดยปฏิบัติตามมาตรการอย่างเข้มงวด ทั้งในส่วนของผู้ติดตาม สถานที่พัก รวมทั้งไม่อนุญาตให้บุคคลในกลุ่มดังกล่าวเดินทางไปยังพื้นที่สาธารณะด้วย
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมชมระบบจัดการผู้ป่วยโควิด-19 โรงพยาบาลราชวิถี
วันพฤหัสบดีที่ 12 มีนาคม 2563
นายกรัฐมนตรี เยี่ยมชมระบบจัดการผู้ป่วยโควิด-19 โรงพยาบาลราชวิถี
นายกรัฐมนตรี เยี่ยมชมระบบจัดการผู้ป่วยโรคระบบทางเดินหายใจและผู้ป่วยสงสัยโรคติดเชื้อไวรัสโคโรนา 2019 โรงพยาบาลราชวิถี สร้างความมั่นใจแก่ประชาชน พร้อมให้ประชาชนติดตามข้อมูลข่าวสารจากศูนย์ข้อมูลฯของรัฐบาลและกระทรวงสาธารณสุข
นายกรัฐมนตรี เยี่ยมชมระบบจัดการผู้ป่วยโรคระบบทางเดินหายใจและผู้ป่วยสงสัยโรคติดเชื้อไวรัสโคโรนา 2019 โรงพยาบาลราชวิถี สร้างความมั่นใจแก่ประชาชน พร้อมให้ประชาชนติดตามข้อมูลข่าวสารจากศูนย์ข้อมูลฯของรัฐบาลและกระทรวงสาธารณสุข
บ่ายวันนี้ (12 มีนาคม 2563) ที่โรงพยาบาลราชวิถี กทม. พลเอก ประยุทธ์ จันทร์โอชา นายกรัฐมนตรี ตรวจเยี่ยมให้กําลังใจแพทย์ พยาบาล และเจ้าหน้าที่ผู้ปฏิบัติงาน ด้านการวินิจฉัยรักษาโรคติดเชื้อไวรัสโคโรนา 2019 (COVID-19) โดยมี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข นายแพทย์สมศักดิ์ อรรฆศิลป์ อธิบดีกรมการแพทย์ และคณะผู้บริหารร่วมให้การต้อนรับ
โดยนายกรัฐมนตรีได้เยี่ยมชมจุดคัดกรองและห้องตรวจบริเวณชั้น 1 อาคารศูนย์การแพทย์ราชวิถีทั้งนี้ ผู้เข้ามารับบริการในโรงพยาบาลราชวิถีทุกคนต้องเดินผ่านเครื่องเทอร์โมสแกน หากมีไข้จะวัดไข้ซ้ํา พร้อมแยกออกจากผู้ป่วยอื่น ให้สวมหน้ากากอนามัย ล้างมือ จากนั้นได้เยี่ยมชมห้องตรวจแยกโรคระบบทางเดินหายใจ (ARI) ซึ่งเป็นพื้นที่เฉพาะโซนสีแดงรองรับผู้ป่วยโรคระบบทางเดินหายใจและผู้ป่วยสงสัยเข้าข่ายโรคโควิด-19 เพื่อความปลอดภัยของผู้ให้บริการและผู้รับบริการ
นอกจากนี้ ได้ติดตามอาการผู้ป่วยที่รักษาอยู่ในห้องแยกโรค ตึกอายุรกรรม ชั้น 3 ผ่านกล้องวงจรปิดพร้อมมอบยาต้านไวรัส Favipilavir จํานวน 10,000 เม็ด ให้โรงพยาบาลสังกัดกรมการแพทย์ กรุงเทพมหานคร และเครือข่ายโรงพยาบาลมหาวิทยาลัย เพื่อใช้รักษาผู้ป่วยโรคโควิด-19
ทั้งนี้ นายกรัฐมนตรีได้กล่าวแสดงความเชื่อมั่นในระบบการรักษาพยาบาลของโรงพยาบาลที่ได้ตรวจเยี่ยมมาแล้ว ทั้งสถาบันบําราศนราดูรและโรงพยาบาลราชวิถี มั่นใจตั้งแต่การคัดกรองที่สนามบิน การส่งเข้ารักษากรณีป่วยหรือสงสัยว่าป่วย รวมทั้งการส่งตัวผู้เดินทางจากพื้นที่ระบาดของโรคต่อเนื่องกลับไปกักกันตัวเองที่บ้านให้ครบ 14 วัน ภายใต้การควบคุมของเจ้าหน้าที่ของรัฐ อาสาสมัครสาธารณสุขประจําหมู่บ้าน (อสม.) โดยมีโปรแกรมและแอปพลิเคชันติดตามตัว ขอให้ประชาชนติดตามข้อมูลข่าวสารจากศูนย์ข้อมูลโรคติดเชื้อ ไวรัสโคโรนา 2019 ของรัฐบาลและกระทรวงสาธารณสุขเท่านั้น
********************* 12 มีนาคม 2563
รัฐบาลไทย-ข่าวทำเนียบรัฐบาล-กสร. เพิ่มประสิทธิภาพการตรวจรับรอง สร้างความเชื่อมั่นมาตรฐานแรงงานไทย [กระทรวงแรงงาน]
วันจันทร์ที่ 16 มีนาคม 2563
กสร. เพิ่มประสิทธิภาพการตรวจรับรอง สร้างความเชื่อมั่นมาตรฐานแรงงานไทย [กระทรวงแรงงาน]
กรมสวัสดิการและคุ้มครองแรงงาน จัดอบรมเพิ่มประสิทธิภาพหัวหน้าผู้ประเมินมาตรฐานแรงงานไทย เน้นคุณภาพการตรวจรับรอง สร้างความเชื่อมั่นสถานประกอบกิจการที่ได้รับการรับรองมาตรฐานแรงงานไทย มีความรับผิดชอบต่อสังคมด้านแรงงาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กรมสวัสดิการและคุ้มครองแรงงาน ได้ประกาศใช้มาตรฐานแรงงานไทย (มรท.) ขึ้น เพื่อเป็นเครื่องมือให้สถานประกอบกิจการนําไปใช้ในการบริหารจัดการด้านแรงงานให้มีการปฏิบัติต่อแรงงานอย่างเป็นธรรม นอกจากนี้ยังเป็นการแสดงถึงความรับผิดชอบทางสังคมด้านแรงงานของสถานประกอบกิจการ ซึ่งจะส่งให้คู่ค้ามีความเชื่อมั่นและลดอุปสรรคในการกีดกันทางการค้า ทั้งนี้ สถานประกอบกิจการที่ได้รับรองมาตรฐานแรงงานไทยจะต้องผ่านการตรวจประเมินตามเกณฑ์ที่กําหนด เพื่อให้การตรวจประเมินเพื่อการรับรองมาตรฐานแรงงานไทยเป็นไปอย่างมีประสิทธิภาพ สร้างความเชื่อมั่นให้กับสถานประกอบกิจการที่ขอการรับรองและผู้เกี่ยวข้อง กสร.ได้จัดการอบรมโครงการพัฒนาสมรรถนะผู้ประเมินมาตรฐานแรงงานไทย หลักสูตรหัวหน้าผู้ประเมินมาตรฐานแรงงานไทยขึ้น ระหว่างวันที่ 16 ถึง 20 มีนาคม 2563 ณ โรงแรมฮิพ รัชดา กรุงเทพฯ โดยมีผู้เข้ารับการอบรมประกอบด้วย หัวหน้าผู้ตรวจประเมินจากภาครัฐและภาคเอกชนที่มีประสบการณ์ในการตรวจประเมินและผ่านการอบรมหลักสูตรผู้ประเมินมาตรฐานแรงงานไทยแล้ว จํานวน 25 คน
นายอภิญญา กล่าวต่อว่า กสร.เชื่อมั่นว่าหัวหน้าผู้ประเมินที่ผ่านการอบรมจะสามารถทําหน้าที่ ในการนําตรวจประเมินเพื่อการรับรองและให้คําแนะนําแก่สถานประกอบกิจในการพัฒนาการบริหารจัดการแรงงานได้ตรงตามวัตถุประสงค์ของมาตรฐานแรงงานไทย ซึ่งจะส่งผลให้แรงงานมีคุณภาพชีวิตที่ดี และเพิ่มขีดความสามารถในการแข่งขันของสถานประกอบกิจการต่อไป
ข้อมูล ณ วันที่ 16 มีนาคม 2563
รัฐบาลไทย-ข่าวทำเนียบรัฐบาล-5 มาตรการ การ์ดต้องไม่ตก
วันอังคารที่ 19 พฤษภาคม 2563
5 มาตรการ การ์ดต้องไม่ตก
มีอะไรบ้างนะ
5 มาตรการ การ์ดต้องไม่ตก มีดังนี้
1.ทําความสะอาด
2.สวมหน้ากากอนามัยทุกครั้ง
3.บริการจุดล้างมือ
4.เว้นระยะห่าง
5.ควบคุมจํานวนคน
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม นำข้าราชการกระทรวงอุตสาหกรรม ประจำศูนย์รับเรื่องราวร้องทุกข์ของรัฐบาล
วันจันทร์ที่ 20 สิงหาคม 2561
รองปลัดกระทรวงอุตสาหกรรม นําข้าราชการกระทรวงอุตสาหกรรม ประจําศูนย์รับเรื่องราวร้องทุกข์ของรัฐบาล
นายทองชัย ชวลิตพิเชฐ รองปลัดกระทรวงอุตสาหกรรม ประจําศูนย์รับเรื่องราวร้องทุกข์ของรัฐบาล  ณ จุดรับเรื่องร้องทุกข์ หนองใหญ่ (แก้มลิง) จังหวัดชุมพร
วันนี้ (20 สิงหาคม 2561) นายทองชัย ชวลิตพิเชฐ รองปลัดกระทรวงอุตสาหกรรม พร้อมด้วยนายสกล กาญจนรังษี อุตสาหกรรมจังหวัดชุมพร นางพงษ์ศิริ วรรณศรี ผู้อํานวยการกองตรวจราชการ สํานักงานปลัดกระทรวงอุตสาหกรรม นําข้าราชการกระทรวงอุตสาหกรรม ประจําศูนย์รับเรื่องราวร้องทุกข์ของรัฐบาล ณ จุดรับเรื่องร้องทุกข์ หนองใหญ่ (แก้มลิง) จังหวัดชุมพร
รัฐบาลไทย-ข่าวทำเนียบรัฐบาล-คำปราศรัย พลเอก ประยุทธ์ จันทร์โอชา นายกรัฐมนตรี เนื่องในวันเกษตรกร ประจำปี 2561 วันที่ 13 พฤษภาคม 2561 ออกอากาศทางโทรทัศน์รวมการเฉพาะกิจแห่งประเทศไทย
วันอาทิตย์ที่ 13 พฤษภาคม 2561
คําปราศรัย พลเอก ประยุทธ์ จันทร์โอชา นายกรัฐมนตรี เนื่องในวันเกษตรกร ประจําปี 2561 วันที่ 13 พฤษภาคม 2561 ออกอากาศทางโทรทัศน์รวมการเฉพาะกิจแห่งประเทศไทย
คําปราศรัย พลเอก ประยุทธ์ จันทร์โอชา นายกรัฐมนตรี เนื่องในวันเกษตรกร ประจําปี 2561 วันที่ 13 พฤษภาคม 2561 ออกอากาศทางโทรทัศน์รวมการเฉพาะกิจแห่งประเทศไทย
พี่น้องเกษตรกรและประชาชนชาวไทยที่รักทุกท่าน
เนื่องในโอกาสวันเกษตรกรได้เวียนมาบรรจบครบรอบอีกวาระหนึ่งในวันนี้ ผมขอส่งความระลึกถึงและความปรารถนาดีมายังพี่น้องเกษตรกรไทยทุกท่าน
ประเทศไทยของเราเป็นประเทศเกษตรกรรมเพราะเรามีทรัพยากรธรรมชาติที่อุดมสมบูรณ์เป็นต้นทุนเกษตรกรถือเป็นกลุ่มบุคคลที่สําคัญในการนําต้นทุนทางทรัพยากรทางธรรมชาติเหล่านั้นมาก่อให้เกิดผลประโยชน์ทางเศรษฐกิจ และช่วยขับเคลื่อนในการพัฒนาประเทศ แต่ในปัจจุบันสังคมกําลังก้าวเข้าสู่เศรษฐกิจดิจิทัลทําให้เกษตรกรไทยต้องมีองค์ความรู้ด้านการทําเกษตรกรรมแบบผสมผสาน โดยการนําวิทยาศาสตร์ เทคโนโลยี และนวัตกรรมมาใช้เพื่อเพิ่มศักยภาพการผลิต และเพิ่มมูลค่าผลผลิต รวมถึงต้องปรับตัวไปสู่การเป็นผู้ประกอบการด้านการเกษตร ที่มีความรู้ความเข้าใจในระบบตลาดเพื่อสามารถผลิตสินค้าออกมาได้ตามที่ตลาดต้องการ
ซึ่งที่ผ่านมารัฐบาลได้มุ่งมั่นที่จะพัฒนาภาคเกษตรกรรมของไทยไปสู่การเจริญเติบโตอย่างยั่งยืน โดยการส่งเสริมองค์ความรู้ภายใต้แนวคิดศาสตร์พระราชาตามหลักปรัชญาของเศรษฐกิจพอเพียงที่จําเป็นต่อการยกระดับคุณภาพชีวิตของพี่น้องเกษตรกรทั้งในด้านการบริหารจัดการ การยกระดับมาตรฐานสินค้าเกษตรด้วยการนําวิทยาศาสตร์และเทคโนโลยีมาประยุกต์ใช้ให้เกิดประโยชน์สูงสุด รวมทั้งการให้เกษตรกรสามารถเข้าถึงแหล่งเงินทุนและทรัพยากรที่จําเป็น สามารถลดต้นทุนการผลิตและสร้างรายได้ที่เพียงพอต่อการดําเนินชีวิต
ผมในนามของรัฐบาล ผมขอขอบคุณพี่น้องเกษตรกรที่เป็นส่วนสําคัญในการขับเคลื่อนและพัฒนาประเทศชาติมาโดยตลอดและขอให้พี่น้องเกษตรกรที่เคารพรักทุกท่าน เชื่อมั่นว่ารัฐบาลได้มุ่งมั่นทํางานอย่างเอาจริงเอาจังในการที่จะแก้ไขปัญหาให้สําเร็จอย่างเป็นรูปธรรมเพื่อให้เกิดประโยชน์ กับพี่น้องเกษตรกรอย่างแท้จริง
เนื่องในโอกาสวันเกษตรกร ประจําปี 2561 นี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลาย โปรดอภิบาลประทานพรให้พี่น้องเกษตรกรทุกท่าน พร้อมทั้งครอบครัวประสบความสุข ความเจริญ และก้าวหน้ายิ่งๆ ขึ้นไป ขอบคุณครับ
...........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-FACE SHIELD 1,000 ชิ้นล๊อตแรก พร้อมแล้ว!!!
วันอังคารที่ 26 พฤษภาคม 2563
FACE SHIELD 1,000 ชิ้นล๊อตแรก พร้อมแล้ว!!!
FACE SHIELD 1,000 ชิ้นล๊อตแรก พร้อมแล้ว!!!
กระทรวงการอุดมศึกษา วิทยาศาสตร์ วิจัย และนวัตกรรม โดยสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า ได้ออกแบบและพัฒนาอุปกรณ์สําหรับใช้ในการผลิต Face Shield ด้วย 3D Printing ภายใต้ "โครงการพัฒนาอุปกรณ์ป้องกันภัยโควิด-19 (COVID2019) เพื่อสนับสนุนสถานพยาบาล" และได้ผลิตเป็น Face Shield ที่สมบูรณ์แบบเรียบร้อยแล้ว โดยล๊อตแรกมีจํานวน 1,000 ชิ้น เพื่อส่งมอบให้แก่คณะแพทยศาสตร์ มหาวิทยาลัยบูรพา ในการกระจายต่อโรงพยาบาลต่าง ๆ ในจังหวัดชลบุรี ซึ่งถือเป็นพื้นที่เสี่ยงน่าจับตามองเป็นพิเศษ และหน่วยงาน สถานพยาบาลในพื้นที่อื่นๆ เพื่อร่วมกันป้องกันและลดอัตราการแพร่เชื้อโควิด-19 (COVID-19) ทั้งนี้ Face Shield ที่จิสด้าออกแบบและพัฒนานั้น ถือว่ามีโครงสร้างที่มีความแข็งแรง ทนต่อการใช้งาน และมีความเหมาะสมกับสรีระของคนเอเชีย โดยเป้าหมายการผลิตทั้งหมดอยู่ที่ 34,000 ชิ้น และจะทําการทะยอยส่งมอบให้กับโรงพยาบาลทั่วประเทศต่อไป หากหน่วยงานใดที่ต้องการอุปกรณ์ Face Shield เพื่อใช้ในการปฏิบัติงานและป้องกันไวรัส โควิด-19 (COVID-19) สามารถติดต่อได้ที่เบอร์ 081-9207683 และ 086-4090678 เพื่อจะได้รวบรวมอุปกรณ์ และส่งมอบให้ในโอกาสต่อไป
ข้อมูลข่าวโดย : สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-การแต่งตั้งบุคคลรักษาราชการแทนรัฐมนตรี 4 คน ที่ได้ยื่นหนังสือขอลาออก
วันอังคารที่ 29 มกราคม 2562
การแต่งตั้งบุคคลรักษาราชการแทนรัฐมนตรี 4 คน ที่ได้ยื่นหนังสือขอลาออก
การแต่งตั้งบุคคลรักษาราชการแทนรัฐมนตรี 4 คน ที่ได้ยื่นหนังสือขอลาออก
วันนี้ (29 ม.ค 62) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า
สืบเนื่องจากที่ รัฐมนตรี 4 ท่าน ได้ยื่นหนังสือขอลาออกเพื่อไปดําเนินกิจกรรมทางการเมืองนั้น ได้แต่งตั้งบุคคลรักษาราชการแทนดังนี้
1) ตําแหน่งรัฐมนตรีว่าการกระทรวงอุตสาหกรรม ให้ รัฐมนตรีช่วยว่าการกระทรวงอุตสาหกรรม รักษาราชการแทน หากรัฐมนตรีช่วยว่าการกระทรวงอุตสาหกรรม ไปต่างประเทศหรือไม่สามารถปฏิบัติหน้าที่ได้ให้นายสมคิด จาตุศรีพิทักษ์ รองนายกรัฐมนตรี รักษาราชการแทน
2) ตําแหน่งรัฐมนตรีว่าการกระทรวงพาณิชย์ ให้รัฐมนตรีช่วยว่าการกระทรวงพาณิชย์รักษาราชการแทน หากรัฐมนตรีช่วยว่าการกระทรวงพาณิชย์ไปต่างประเทศหรือไม่สามารถปฏิบัติหน้าที่ได้ให้ นายสมคิด จาตุศรีพิทักษ์ รองนายกรัฐมนตรี รักษาราชการแทน
3) ตําแหน่งรัฐมนตรีว่าการกระทรวงวิทยาศาสตร์และเทคโนโลยี ให้นายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม รักษาราชการแทน
4) ตําแหน่งรัฐมนตรีประจําสํานักนายกรัฐมนตรี ให้นายสมคิด จาตุศรีพิทักษ์ รองนายกรัฐมนตรี รักษาราชการแทน
..........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.วิทย์ สวทช.-อพวช. เจ้าภาพร่วมจัดประชุมนักวิทยาศาสตร์หัวกะทิรุ่นใหม่ทั่วโลก ครั้งแรกในเอเชีย
วันจันทร์ที่ 26 ธันวาคม 2559
ก.วิทย์ สวทช.-อพวช. เจ้าภาพร่วมจัดประชุมนักวิทยาศาสตร์หัวกะทิรุ่นใหม่ทั่วโลก ครั้งแรกในเอเชีย
นักวิทยาศาสตร์หัวกะทิรุ่นใหม่ทั่วโลก
15 ธันวาคม 2559 / กระทรวงวิทยาศาสตร์และเทคโนโลยี (วท.) โดย สํานักงานจัดการสิทธิเทคโนโลยี สํานักงานพัฒนาวิทยาศาสตร์และเทคโนโลยีแห่งชาติ (สวทช.) ร่วมกับ องค์การพิพิธภัณฑ์วิทยาศาสตร์แห่งชาติ (อพวช.) จัดประชุมเชิงปฏิบัติการเครือข่ายบุคลากรวิจัยรุ่นใหม่ของกลุ่มประเทศในเอเชีย 1thAsian Nationat Young Academy Meeting “Advancing Synergies in Asian NYAs” ระหว่างวันที่ 15-16 ธันวาคม 2559 โดยมี ดร.พิเชฐ ดุรงคเวโรจน์ รัฐมนตรีว่าการกระทรวงวิทยาศาสตร์และเทคโนโลยี เป็นประธาน ณ อาคารจามจุรีสแควร์
ดร.พิเชฐ ดุรงคเวโรจน์ กล่าวว่า ประเทศไทยมีโอกาสต้อนรับสมาชิก GloBal Young Academy โดยส่วนใหญ่จะเป็นนักวิจัย และนักวิชาการรุ่นเยาว์จากทั่วโลกกว่า 20 ประเทศ ซึ่งเป็นการจัดประชุมครั้งแรกในประเทศไทยและในเอเชีย เพื่อเป็นเวทีในการแลกเปลี่ยนความรู้ ประสบการณ์ รวมทั้งการวางแผนร่วมกันกับนักวิจัยรุ่นเยาว์ของโลกว่าจะมีการทําอะไรกันต่อ โดยเฉพาะอย่างยิ่งการเรียนรู้ร่วมกัน การเข้ามาแบ่งปันการวิจัยร่วมกัน ซึ่งจะเป็นประโยชน์มาก เพราะหลายประเทศรวมทั้งประเทศไทยเริ่มเข้าช่วงประชาชนเข้าสู่สังคมสูงอายุ ดังนั้นเราต้องรีบทําให้วัย 20 กว่าๆ ได้มีเครือข่ายการทํางานเชื่อมโยงกันมากขึ้น
ดร.พิเชฐ กล่าวอีกว่า ปัจจุบันกลุ่ม GloBal Young Academy มีหน่วยงานกลางอยู่ที่เยอรมนี ซึ่งประเทศไทยก็มีสถาบันบัณฑิตด้านวิทยาศาสตร์และเทคโนโลยี ที่มีหน่วยย่อยนักวิจัยรุ่นใหม่ และวันนี้ก็มีตัวแทนนักวิจัยรุ่นใหม่จากประเทศไทย 2 ท่าน เข้าร่วมประชุมโดยการประชุมในครั้งนี้จะใช้เวลา 2 วันในการหารือที่จะนําไปสู่ผลเชิงปฏิบัติในอนาคต และเป็นครั้งแรกที่สมาชิกทั้งหลายได้พบกันเนื่องจากเป็นการจัดประชุมครั้งแรก มีหลายประเทศและหลายทวีป ในขนาดเดียวกันก็จะเป็นประโยชน์แก่ประเทศไทยที่จะสามารถทําให้เราพัฒนาไปได้หลายด้านโดยเฉพาะไทยแลนด์ 4.0 จําเป็นที่จะต้องมีเลือดชิ้นใหม่ขึ้นมาเพื่อช่วยเพิ่มศักยภาพด้านการวิจัย และการพัฒนา
สําหรับการจัดประชุมครั้งนี้มีคณะผู้แทนเครือข่ายบุคลากรวิจัยรุ่นใหม่ในเอเชีย และทีมบริหารขององค์การเครือข่ายนักวิทยาศาสตร์ดีเด่นรุ่นใหม่ของโลก GloBal Young Academy (GYA) มีผู้เข้าเข้าร่วมประชุมทั้งหมด 22 ประเทศได้แก่ อินเดีย, อินโดนีเซีย, มาเลเซีย, ฟิลิปปินส์, เวียดนาม, กัมพูชา, สาธารณรัฐประชาธิปไตยประชาชนลาว, ไต้หวัน, ปากีสถาน, ทาจิกิสถาน,สาธารณรัฐเกาหลี, ญี่ปุ่น, อิสราเอล, ออสเตรเลีย, แคนนาดา, เยอรมัน, ตุรกี, สหราชอาณาจักร, อเมริกา, สก๊อตแลนด์, เคนย่า, มอริเซียส
ทั้งนี้ ในการจัดประชุมคาดหวังว่าหลังจากการประชุมเสร็จสิ้นแล้ว จะเกิดแผนการทํางานและโครงการความร่วมมือระหว่างผู้เข้าร่วมประชุม ในเวทีการระดมสมองแนวทางการสร้างความเข้มแข็งแก่เครือข่ายบุคลากรวิจัยทั้งภายในและนอกภูมิภาคเอเชีย ซึ่งครอบคลุมทั้งความร่วมมือวิจัยเชิงเทคนิคและเชิงนโยบายระดับภูมิภาคและนานาชาติต่อไป
ข่าวโดย : นางสาวศิริวรรณ หมินหมัน
ภาพโดยและวีดิโอ : นายธนฉัตร มาลาเจริญ นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม จัดประชุมเผยแพร่ผลการศึกษาและระดมความคิดเห็นเกี่ยวกับแนวทางการจัดทำตัวชี้วัดผลิตภัณฑ์มวลรวมสีเขียว ภาคอุตสาหกรรม ครั้งที่ 2
วันศุกร์ที่ 8 พฤศจิกายน 2562
สํานักงานปลัดกระทรวงอุตสาหกรรม จัดประชุมเผยแพร่ผลการศึกษาและระดมความคิดเห็นเกี่ยวกับแนวทางการจัดทําตัวชี้วัดผลิตภัณฑ์มวลรวมสีเขียว ภาคอุตสาหกรรม ครั้งที่ 2
นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม เป็นประธานการประชุมเผยแพร่ผลการศึกษาและระดมความคิดเห็นเกี่ยวกับแนวทางการจัดทําตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม ครั้งที่ 2 ประจําปีงบประมาณ 2562
จังหวัดชลบุรี : วันที่ 7 พฤศจิกายน 2562 นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม เป็นประธานการประชุมเผยแพร่ผลการศึกษาและระดมความคิดเห็นเกี่ยวกับแนวทางการจัดทําตัวชี้วัดผลิตภัณฑ์มวลรวมสีเขียว (Green GDP) ภาคอุตสาหกรรม ครั้งที่ 2 ประจําปีงบประมาณ 2562 โดยการจัดประชุมดังกล่าวมีวัตถุประสงค์เพื่อชี้แจงรูปแบบแนวทางการจัดทําตัวชี้วัดผลิตภัณฑ์มวลรวมสีเขียว Green GDP ภาคอุตสาหกรรม และรูปแบบการประเมินมูลค่าผลกระทบทางสิ่งแวดล้อมสําหรับการประเมิน Green GDP ภาคอุตสาหกรรม พร้อมทั้งผลการจัดทํา Green GDP ภาคอุตสาหกรรมจังหวัดในพื้นที่เขตพัฒนาพิเศษภาคตะวันออก (EEC) ตลอดจนรับฟังความคิดเห็นจากผู้เข้าร่วมประชุม ณ ห้องสามมุข โรงแรมคามิโอ โฮเต็ล อมตะ บางประกง จังหวัดชลบุรี
ทั้งนี้ได้รับเกียรติจากคุณธีรทัศน์ อิศรางกูล ณ อยุธยา ผู้อํานวยการกองสารสนเทศและดัชนีอุตสาหกรรม สํานักงานเศรษฐกิจอุตสาหกรรม บรรยายในหัวข้อ Industrial Transformation Platform for Thai Industry คุณวิกานดา วราห์บัณฑูรวิทย์ มหาวิทยาลัยเกษตรศาสตร์ บรรยายในหัวข้อแบบจําลองการประเมิน Green GDP ภาคอุตสาหกรรม คุณกฤษดา บํารุงวงศ์ ศูนย์พันธุวิศวกรรมและเทคโนโลยีแห่งชาติ บรรยายในหัวข้อการประเมินผลกระทบทางสิ่งแวดล้อมสําหรับการประเมิน Green GDP ภาคอุตสาหกรรม คุณอธิวัตร จิรจริยาเวช ศูนย์เทคโนโลยีโลหะและวัสดุแห่งชาติ บรรยายในหัวข้อผลการจัดทํา Green GDP กลุ่มอุตสาหกรรมเยื่อกระดาษและกระดาษ และคุณเอกพร นวภานันท์ มหาวิทยาลัยเชียงใหม่ บรรยายในหัวข้อผลการจัดทํา Green GDP ภาคอุตสาหกรรมจังหวัดพื้นที่ระเบียงเศรษฐกิจพิเศษภาคตะวันออก (EEC) โดยมีผู้แทนจากสถานประกอบการ อุตสาหกรรมจังหวัดและผู้เกี่ยวข้อง เข้าร่วมการประชุมกว่า 80 คน